བོད་རང་བཙན་སློབ་ཕྲུག་ཚོགས་པའི་རྒྱ་གར་དང་ཨ་རི།འཇར་མན།ཨོ་སི་ཀྲོ་ལི་ཡ་སོགས་ལ་བོད་ཀྱི་གཞོན་སྐྱེས་དང་འཐབ་རྩོད་པ།དེ་བཞིན་མི་རིགས་གཞན་གྱི་ལས་འགུལ་བ་རྣམས་ལ་ལས་འགུལ་གྱི་སྦྱོང་བརྡར་སྤྲད་དང་སྤྲོད་བཞིན་ཡོད་པ་རེད་ལ།འདི་ལོའི་ཟླ་བ་༡༠པའི་ཚེས་༡༣ནས་༡༩བར་དྷ་སའི་ཉེ་འགྲམ་དུ་ལས་འགུལ་སྦྱོང་བརྡར་གོ་སྒྲིག་བྱས་ཡོད་པ་རེད།ཟླ་༡༠པའི་ཚེས་༢༤ཉིན་འདི་གའི་གསར་འགོད་པས་བོད་རང་བཙན་སློབ་ཕྲུག་ཚོགས་པའི་རྒྱ་གར་འགན་འཛིན་བསྟན་འཛིན་ཚེ་ལྷ་ལ།ལས་འགུལ་སྦྱོང་བརྡར་གྱི་ལོ་རྒྱུས་དང་དམིགས་ཡུལ་སོགས་ཀྱི་སྐོར་ལ་བཅར་འདྲི་བྱས་པ་ཡིན།